Diari Oficial de la Generalitat Valenciana


Sumari del DOGV 1737, del 04-03-1992 (1992/824128)

ORDRE de 20 de febrer de 1992, del Conseller d'Economia i Hisenda, per la qual es desplega el Decret 15/1992 en relació amb l'article 32 de la Llei de Pressupostos per a 1992.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/20/(1)/dof/vci/html**

### Dades del document

Número de DOGV
:   1737

Data del DOGV
:   04-03-1992

Secció del DOGV
:   DISPOSICIONS GENERALS

Número del document
:   1992/824128


Data del document
:   20-02-1992

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 20 de febrer de 1992, del Conseller d'Economia i Hisenda, per la qual es desplega el Decret 15/1992 en relació amb l'article 32 de la Llei de Pressupostos per a 1992.  
Establerta pel Decret 15/1992, de 3 de febrer, del Govern Valencià, pel qual es desplega l'article 32 de la Llei 7/1991, de Pressupostos per a l?exercici 1992, la comptabilització sense submissió a fiscalització prèvia de les incidències que es produesquen en matèria de personal en l?execució del capítol 1 de l?estat de despeses del pressupost de la Generalitat Valenciana i fiscalitzant-se en un moment posterior la gestió realitzada, cal dictar la norma de desplegament, especificant-hi algun dels aspectes que s'hi regulen.  
Per això, fent ús de l'autorització continguda en la disposició addicional primera del decret esmentat,  
ORDENE  
Article primer  
1. La fiscalització plena a posteriori de l'activitat de l'administració de la Generalitat, en execució de les despeses de personal, compreses en el capítol I dels seus pressupostos, tindrà per objecte comprovar l'aspecte econòmic, financer i de legalitat a fi de comprovar que la gestió realitzada s'ajusta a les disposicions vigents en cada cas.  
2. La intervenció, per al compliment de la seua funció, podrà accedir a tots els expedients i documents relatius a la gestió de despeses de personal i demanar als òrgans sotmesos al seu control els aclariments que considere necessaris.  
Article segon  
1. Les intervencions delegades, una vegada comptabilitzada, procediran a la comprovació plena del total de la nòmina, incloses les alteracions del mes corresponent, a fi de comprovar la correcció de les percepcions i els descomptes dels funcionaris que hi compren i el grau d'acompliment de la legalitat vigent.  
2. Les errades que puguen detectar-s'hi produiran les rectificacions necessàries, tant a favor com en contra del funcionari corresponent, en aquest últim cas s'instruirà l?expedient de reintegrament.  
3. Quan la Intervenció Delegada formule objeccions sobre un o diversos comunicats dels inclosos en les nòmines objecte de fiscalització a posteriori, els centres gestors faran una esmena en la nòmina del mes següent al de la notificació d'aquests o al de la resolució de la discrepància, cas que aquesta es plantege.  
En tots els casos d'objecció, si es planteja discrepància, se seguirà la tramitació establerta en l'article 60 del text refós de la Llei d'Hisenda Pública de la Generalitat Valenciana.  
Article tercer  
1. Els interventors delegats, amb periodicitat bimestral, emetran informe on consten les observacions i conclusions que es deduesquen de la fiscalització plena realitzada, amb referència al bimestre natural anterior Aquests informes es trametran al conseller respectiu perquè formule, si escau, en el termini de quinze dies, les al·legacions que considere oportunes, i l?interventor actual les acceptarà o rebutjarà i trametrà un exemplar de l?informe definitiu al conseller respectiu i un altre a la Intervenció General.  
2. La Intervenció General donarà compte al Conseller d'Economia i Hisenda i als organismes interessats dels resultats més importants de la fiscalització realitzada i, si escau, proposarà les actuacions que resulten aconsellables per assegurar que l'administració dels recursos públics s'ajuste a les disposicions aplicables en cada cas.  
Article quart  
1. Quan a conseqüència de la fiscalització plena els Interventors Delegats tinguen coneixement de l'existència d'algun dels supòsits que recull l'article 92 del text refós de la Llei d'Hisenda, o quan es constaten fets que demanen una actuació correctora immediata pels òrgans competents, es formularà un informe sobre aquests que es trametrà immediatament al conseller o president de l'organisme respectiu, per al tràmit d'al·legacions, i s'elevarà al mateix temps a la Intervenció General, sense perjudici de la tramesa posterior de les al·legacions produïdes.  
2. La Intervenció General realitzarà proposta al Conseller d'Economia i Hisenda per a la instrucció, si escau, dels expedients de responsabilitat comptable que pertoquen, aplicant el que disposa en matèria de responsabilitats el títol VI del text refós de la Llei d'Hisenda Pública de la Generalitat Valenciana.  
La Intervenció General de la Generalitat Valenciana dictarà les instruccions necessàries per a l'aplicació del que disposa aquesta ordre.  
DISPOSICIONS FINALS  
Primera  
La Intervenció General de la Generalitat Valenciana dictarà les instruccions necessàries per a l'aplicació del que disposa aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 20 de febrer de 1992.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI